RoV Pro League Season 3 Grand Final

RoV Pro League Season 3

**RoV Pro League Season 3 Grand Final** กำหนดแข่งขันในวันที่ 7 เมษายน พ.ศ. 2562 ในงาน Garena World 2019 ที่ไบเทค บางนา ฮอลล์ 100 ในกรุงเทพมหานคร เพื่อตัดสินหาทีมชนะเลิศของการแข่งขัน RoV Pro League Season 3 และตัวแทนประเทศไทยไปแข่งขันในรายการ Arena of Valor World Cup 2019 ที่ประเทศเวียดนาม โดยเป็น Grand Final ครั้งที่ 3 ของ RoV Pro League เป็นการพบกันระหว่าง BAZAAR Gaming กับ Toyota Diamond Cobra

Toyota Diamond Cobra เอาชนะ BAZAAR Gaming แชมป์เก่า ไปได้ด้วยผล 4-1 แม้ว่าจะแพ้ในเกมแรก แต่ก็สามารถชนะไปได้ถึง 4 เกมติด

## ภูมิหลัง

BAZAAR Gaming เป็นทีมชนะเลิศในการแข่งขันครั้งก่อนหน้า และจบการแข่งขันในรอบแบ่งกลุ่มด้วยอันดับที่ 2 รองจาก Buriram United Esports และเคยเจอกับ Toyota Diamond Cobra ในรอบ Tie Break เพื่อหาทีมอันดับ 2 และ 3 ในรอบแบ่งกลุ่ม โดย BAZAAR Gaming เป็นฝ่ายชนะ

Toyota Diamond Cobra ในฤดูกาลที่แล้วทำผลงานได้ไม่ดีเท่าไรนักในการแข่งขันครั้งก่อน โดยจบที่อันดับ 7 ช่วงต้นปีพวกเขาได้ผู้เล่นเข้ามาเสริมทีมถึงสามคน ทำให้ทีมสามารถทำผลงานได้ดีขึ้นมากในฤดูกาลนี้ โดยจบอันดับที่ 3 (ก่อน Tie break จบอันดับ 2 ร่วมกับ BAZAAR Gaming)

## หนทางสู่รอบ Grand Final

### BAZAAR Gaming

BAZAAR Gaming เข้ามาในรอบ Playoffs ด้วยอันดับที่ 2 ในตารางคะแนนรอบแบ่งกลุ่ม และยังเป็นทีมชนะเลิศจากการแข่งขันครั้งก่อนหน้าอีกด้วย พวกเขาจับคู่พบกับ Toyota Diamond Cobra และเอาชนะไปได้ด้วยผล 3-2 ไปพบกับ Buriram United Esports ที่เอาชนะ ahq e-Sports Club มา และกลายเป็นการแข่งขันที่เป็นที่สนใจของผู้ชมจำนวนมาก แต่พวกเขาก็สามารถะเอาชนะไปได้อย่างฉิวเฉียดในเกมที่ 5 ไปด้วยผล 3-2 เข้ารอบไปพบกับ Toyota Diamond Cobra อีกครั้ง

### Toyota Diamond Cobra

Toyota Diamond Cobra เข้ามาในรอบ Playoffs ด้วยอันดับที่ 3 ในตารางคะแนนรอบแบ่งกลุ่ม หลังจากที่แพ้ BAZAAR Gaming ในรอบ Tie Break โดยพวกเขาจับคู่พบกับทีม BAZAAR Gaming อีกครั้ง และพ่ายแพ้ไปด้วยผล 3-2 ร่วงลงสู่สายล่าง มาพบกับ ahq e-Sports Club ก็สามารถเอาชนะไปได้ด้วยผล 0-2 เข้ารอบมาเจอกับ Buriram United Esports ที่พ่ายแพ้ให้กับ BAZAAR Gaming ในสายบน พวกเขาก็สามารถคว้าชัยชนะไปอย่างขาดลอย 0-3 และเข้ามาเจอกับ BAZAAR Gaming อีกครั้ง

## การแข่งขัน

การแข่งขันรอบ Grand Final ระหว่าง BAZAAR Gaming กับ Toyota Diamond Cobra เริ่มต้นขึ้นเมื่อเวลาประมาณ 15:15 น. ตามเวลาอินโดจีน ท่ามกลางความคาดหวังว่า BAZAAR Gaming จะสามารถเอาชนะ Toyota Diamond Cobra ไปได้ เนื่องจากการแข่งขันระหว่างสองทีมสองครั้งล่าสุด ต่างเป็นชัยชนะของ BAZAAR Gaming ทั้งสิ้น

### เกมที่ 1

ทั้งสองทีมต่างไม่ใช้เมจยืนเลนกลาง โดย BAZAAR Gaming ใช้เป็น Veres (Difoxn-) และ Toyota Diamond Cobra ใช้ Max (Sun) ในนาทีที่สอง Toyota Diamond Cobra สามารถเก็บ First Blood ได้โดย MOOWAN จาก Nakroth ของ PP ที่พึ่งสังหาร Spirit Sentinel ด้วยความร่วมมือของ JJak และ Sun และ 16 วินาทีต่อมา พวกเขาก็สามารถเก็บ The Abyssal Dragon ตัวแรก ทำให้พวกเขาได้เปรียบเล็กน้อยในช่วงต้นเกม ในนาทีที่ 4:11 BAZAAR Gaming ก็ได้สังหารจาก Riktor (MOOWAN) ที่พยายามเข้าไปสู้กับ Marja (JOMMy.) แม้จะมี Xeniel (JJak) ช่วยเหลืออยู่ก็ตาม ซึ่งถือเป็นความผิดพลาดหนึ่งของ Toyota Diamond Cobra อีกนาทีต่อมา พวกเขาก็เกิดความผิดพลาดอีกครั้งเมื่อ Xeniel ถูกสังหาร เป็นเหตุให้เสีย The Abyssal Dragon ตัวที่สอง และความได้เปรียบย้ายไปอยู่กับฝั่ง BAZAAR Gaming ในนาทีที่ 6:59 ป้อมปราการแรกเลน Dark Slayer ของฝั่ง Toyota Diamond Cobra แตก สองนาทีต่อมา ป้อมปราการเลนกลางของฝั่ง Toyota Diamond Cobra ก็แตก เนื่องจากความผิดพลาดในการที่ Riktor พยายามจะเข้าไปสังหาร Alice (Tony.) แต่ไม่สำเร็จ จึงโดนสังหาร เป็นเหตุให้ Xeniel ที่พยายามเข้าไปช่วย Riktor ต้องตายตามไป ขณะเดียวกัน Elsu (MRSUNZZ) ก็ถูกสังหารโดย Nakroth